ΓΡΑΠΤΗ ΕΡΩΤΗΣΗ E-1620/99

υποβολή: Olivier Dupuis (TDI) προς την Επιτροπή

(15 Σεπτεμβρίου 1999)

Θέμα: Έλεγχος των Τυνησιακών Αρχών στο Ίντερνετ

Η Τυνησία συγκαταλέγεται μεταξύ των χωρών που ασκούν τον μεγαλύτερο έλεγχο και λογοκρισία στην πρόσβαση στο διαδίκτυο για την αποτροπή της διάδοσης «ανατρεπτικών ιδεών» ή για την προστασία της «κρατικής ασφάλειας». Οι έλεγχοι αυτοί γίνονται από ένα κρατικό μονοπώλιο επί της πρόσβασης στο διαδίκτυο, μέσω ελέγχων και με φίλτρα ελέγχου στο ηλεκτρονικό ταχυδρομείο. Ο Τυνήσιος πολίτης που επιθυμεί να ασκήσει το δικαίωμά του στην ελεύθερη πληροφόρηση και έκφρασηφίσταται έτσι βαρύτατες ποινικές διώξεις.

Δεν νομίζει η Επιτροπή ότι με την πρακτική αυτή, οι Τυνησιακές Αρχές παραβιάζουν το γράμμα και το πνεύμα της συμφωνίας σύνδεσης που ενώνει την Τυνησία με την Ευρωπαϊκή νωση;

Ποιά μέτρα έλαβε ή προτίθεται να λάβει η Επιτροπή ώστε να καταργήσει η Τυνησία το κρατικό μονοπώλιο για την πρόσβαση στο ντερνετ, να καταργήσει τα φίλτρα «firewall», τους ελέγχους επί των «providers» και τηνποχρέωση καταγραφής των στοιχείων των χρηστών, καθώς επίσης και τους ελέγχους στο ηλεκτρονικό ταχυδρομείο (e-mail);

Απάντηση του κυρίου Patten εξ ονόματος της Επιτροπής

(18 Οκτωβρίου 1999)

Η Επιτροπή είναι ενήμερη για τον έλεγχο που ασκούν οι αρχές της Τυνησίας στη χρήση του Internet στη χώρα αυτή.

Η τυνησιακήπηρεσία του Internet (ATI) διοχετεύει όλες τις αιτήσεις σύνδεσης με το δίκτυο, εκτός από τιςπηρεσίες της ως εξυπηρετητή για τη διοίκηση και για ορισμένες διπλωματικές αποστολές. Δυο ιδιωτικές εταιρείες (Planet Tunisie και Global Tunisie) αποτελούν τους εγκεκριμένους εξυπηρετητές για την παροχήπηρεσιών προς ιδιώτες συνδρομητές. Άλλοι θεσμικοί εξυπηρετητέςπάρχουν σε πολλούς τομείς δημόσιων δραστηριοτήτων (εκπαίδευση, ιδρύματα ερευνών, κλπ.). Το ποσοστό σύνδεσης στο δίκτυο στην Τυνησία παραμένει χαμηλό

(κάτω από τον παγκόσμιο μέσο όρο) παρά τις προσπάθειες των αρχών να προωθήσουν τη χρήση του στο οικονομικό και εκπαιδευτικό περιβάλλον. Έτσι, η Τυνησία αναγνωρίζει το ενδιαφέρον και τη σημασία που έχει το Internet για τις επιχειρήσεις της και για την ανταγωνιστικότητα της οικονομίας της. Πρόσφατα, οι τιμές για τους χρήστες μειώθηκαν αισθητά.

Η συμφωνία σύνδεσης μεταξύ της Κοινότητας και της Τυνησίας δεν περιλαμβάνει ειδική διάταξη για την ελεύθερη πρόσβαση στα μέσα ενημέρωσης" εντούτοις, σε γενικές γραμμές το άρθρο 2 καθορίζει ότι τα δικαιώματα του ανθρώπου, που του παρέχουν το δικαίωμα να ενημερώνει και να ενημερώνεται, αποτελούν βασικό στοιχείο της συμφωνίας. Η Επιτροπή παρακολουθεί πολύ στενά το θέμα του σεβασμού των δικαιωμάτων του ανθρώπου στην Τυνησία, συμπεριλαμβανομένης της πρόσβασης των πολιτών στα μέσα ενημέρωσης και στο Internet. Ειδικότερα, τούτο επιτυγχάνεται με περιοδικές εκθέσεις για την κατάσταση των δικαιωμάτων του ανθρώπου που συντάσσουν οι αρχηγοί των αποστολών των κρατών μελών και της Επιτροπής στην Τυνησία και μέσω του συνεχούς πολιτικού διαλόγου με τις αρχές της Τυνησίας.

Εξάλλου η Τυνησία, έχει κληθεί να συμμετάσχει στα περιφερειακά προγράμματα που συντάσσονται στα πλαίσια του προγράμματος MEDA για να προωθήσει μια νέα περιφερειακή προσέγγιση στον τομέα των τηλεπικοινωνιών και της κοινωνίας των πληροφοριών.